રવીન્દ્રનાથના પુત્ર અમેરિકામાં ભણતા હતા. તેમને મળવા માટે તથા શાંતિનિકેતનના કાર્યક્રમો માટે તેઓ વારંવાર અમેરિકા ગયા હતા. 1912માં તેઓ સૌપ્રથમ વાર અમેરિકાની મુલાકાતે ગયેલા. તે પહેલાં શિકાગોના કવિતાના એક જાણીતા સામયિકમાં તેમની ગીતાંજલિની કેટલીક રચનાઓનો અંગ્રેજી અનુવાદ પ્રગટ પણ થયો હતો. તે વખતે હજી તેમને નોબેલ મળ્યું નહોતું. તે પછીના વર્ષે 1913માં તેઓ બીજી વાર મુલાકાતે ગયાં ત્યારે વધુ જાણીતા થયાં હતાં, કેમ કે હવે તેઓ નોબેલ વિજેતા હતા. તે પછી 1930 સુધીમાં તેઓ પાંચવાર અમેરિકાનો પ્રવાસ કરી આવ્યાં હતાં.